फिर वह मनहूस क्षण आ गया जिसकी वजह से मेरी ज़िंदगी की रंगीन किताब रंगहीन बन गया। अचानक बाइक टकराकर इतनी ज़ोर से उछली कि बाइक से मेरी पकड़ छुट गई और मैं जमीन पर आ गिरा और बाइक मेरे दोनों पैरो पर गिर गई। मैं वही बेहोश हो गया और जब होश आया तो खुद को हॉस्पिटल में पाया। मेरे दोनों पैरो में मल्टीपल फ्रेक्चर हो गया था। एक हाथ की भी हड्डी टूट गई थी। बाकी कुछ खरोंचे आई थी। होश आते ही मैंने सुंगंधा के बारे मे पूछा। पता चला कि उसको कहीं भी चोट नहीं आई, कोई फ्रेक्चर भी नहीं हुआ लेकिन वह कोमा में चली गई थी। उसके माँ-बाप बहुत दुखी थे, उनकी इतनी होनहार बेटी का भविष्य अंधकारमय हो गया था। मैंने जब कहा कि मैं हमेशा उसका ध्यान रखूँगा तो उसके माँ-बाप का जवाब आया,